CO POPRAD

Výstava Juraj Bartusz – Rytmy a gestá
2023-09-02 13:00 - 17:00, 2023-09-05 09:00 - 17:00 (Europe/Bratislava) | Tatranská galéria v Poprade, Hviezdoslavova 341/12, Poprad, 05801, Slovenská republika
Jubilejná výstava pri príležitosti 90. narodenín autora, významného slovenského sochára a intermediálneho umelca. Výstava je zameraná na jeho aktuálnu tvorbu – priestorové geometrické štruktúry, expresívne maľby a kresby.
Kurátor: Vladimír Beskid
Výstava potrvá do 15. októbra 2023

English-speaking club #7
2023-09-26 17:30 - 19:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
S radosťou vás pozývame na 7. pokračovanie English Clubu v Poprade. Chcete si vylepšiť svoje zručnosti v hovorenej angličtine, a to nielen všeobecne, ale aj v oblasti biznisu? Zároveň by ste chceli nadviazať nové priateľstvá? Pridajte sa k nám na English Club, ktorý sa uskutoční 26. septembra o 17:30 v CoWorking Poprad.
Ide o nenáročné a neformálne stretnutie, na ktorom môžete nielen zlepšiť svoje anglické konverzačné zručnosti, ale aj sa pripraviť na reálne životné situácie, v ktorých by vám angličtina mohla byť užitočná. Napríklad: rýchla prezentácia (elevator pitch), prednášanie, písanie životopisu a motivačných listov, a mnoho ďalších.
Stretnutím vás bude sprevádzať Jonathan HILL, a native of Manchester, UK, aktuálne žijúci vo Veľkej Lomnici.
Prihlásiť sa môžete TU

Aftersun
2023-09-25 19:00 - 20:30 | Kino Tatran, Námestie sv. Egídia 43/86, Poprad, 05801, Slovenská republika
Niekedy v deväťdesiatych rokoch, kdesi v tureckom prímorskom rezorte trávi dovolenku rozvedený mladý otec Calum (Paul Mescal) spolu s jeho jedenásťročnou dcérou Sophiou (Francesca Corio). Pohodové vystupovanie otca, ktorý nepokazí žiadnu zábavu a baví sa tým, že ho okolie považuje skôr za staršieho brata Sophie, však zastiera znepokojivý závoj melanchólie. Debut Charlotte Wellsovej, ktorý patril k najpríjemnejším prekvapeniam minuloročného festivalu v Cannes, má nádych spomienky z detstva a nepotrebuje okázalé gestá k vystihnutiu neopísateľných intenzívnych životných pocitov.
Charlotte Wells (1987, Edinburgh). Vybraná filmografia: Laps (2017, kr.), Kúzlo Vianoc (Blue Christmas, 2017, kr.), (Aftersun, 2022).
Rok výroby: 2022
Dátum lokálnej premiéry: 6. júl 2023

Diskusia s autorom Duškom Martinčokom
2023-09-14 18:00 - 20:00 | Espresso Bar, Sobotské námestie 14, Poprad - Spišská Sobota, Slovensko, 05801
Čitateľský klub v Poprade Vás pozýva na diskusiu s autorom knihy Niekto sa nájde, ktorá bola zaradená do Anasoft litera 2022 – Duškom Martinčokom. Jeho knižka, rovnako ako on sám sú veľmi zaujímavé. Stretneme sa 14.9. o 18tej v priestoroch Espresso Baru v Spišškej Sobote.

Workshop – Objav svoju unikátnosť
2023-09-14 14:00 - 17:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Osobná značka zakladateľa alebo zakladateľky firmy je súčasťou marketingu, rozvoja, či škálovania firmy a v dobe rozsiahlej konkurencie bude čoraz dôležitejšia. Zisti, ako využiť svoju odlišnosť a pretav ju do marketingovej komunikácie. Sme leniví tvoriť niečo unikátne. Sme leniví premýšľať o svojej unikátnosti. Nechce sa nám budovať unikátny biznis, unikátne produkty a služby, unikátnu komunikáciu. Lebo to je mrte ťažké. Žerie to kvantum času, energie, peňazí. Vstupujeme do éry HYPERKONKURENCIE. Značky už nebudú len o firmách. Budú viac a viac o ľuďoch. O tebe, o mne. Schovaný v pivnici to nedáš, sorry. Vitaj v novom svete. Unikátnosť je ťažká. Unikátnosť je drahá. Na unikátnosť potrebuješ odvahu.
Máš odvahu objaviť svoju unikátnosť?
Pridaj k nám na unikátny workshop, kde budeš spolu s Katarínou Ďurčovou a Imrichom Kovaľom objavovať Tvoju unikátnosť. Workshop sa uskutoční 14. septembra od 14.00 do 17.00 v Coworking Poprad. Cena workshopu je 49€. Kapacita workshopu je obmedzená.

Biznis raňajky #15 - Ako budovať osobnú značku?
2023-09-14 08:00 - 10:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Najbližšie Biznis raňajky budú vo štvrtok 14.9.2023 o 8:00 v Coworkingu Poprad. Spíkrami budú Katarína Ďurčová a Imrich Kovaľ.
Hlavnou témou septembrových biznis raňajok bude budovanie osobnej značky. Osobná značka zakladateľa alebo zakladateľky firmy je súčasťou marketingu, rozvoja, či škálovania firmy a v dobe rozsiahlej konkurencie bude čoraz dôležitejšia. Zistite, ako využiť svoju odlišnosť a pretavte ju do marketingovej komunikácie.
ČO SA DOZVIETE
Ako budovať osobnú značku a prečo prepájať marketing a obchod
Aké aktivity pomáhajú firmám pri budovaní povedomia v online komunikácií
Môže viesť nejasná identita firemnej či osobnej značky k strate príjmov?
SPÍKRI
Ing. Katarína Ďurčová – zakladateľka značky AXIM a portálu www.zamestnaneckaznacka.sk, spoluzakladateľka dynamickej siete ATTAO. Pôsobí ako strategický poradca malých a stredných firiem v oblasti marketingu, obchodu a riadenia ľudských zdrojov. Má 20 ročnú prax vo firmách doma i v zahraničí. Pomáha značkám vystúpiť z davu, nastavuje im komunikáciu, propagáciu a rast v súlade s jej hodnotami a poslaním. Aktuálne sa popri marketingu venuje i natáčaniu podcastov a networkingu.
Mgr. Imrich Kovaľ – Biznis developer, podnikateľ, lektor, mentor, konzultant, obchodník. Zakladateľ e-biznis inkubátora MERINEO, spoluzakladateľ dynamickej siete firiem ATTAO. Už takmer 15 rokov pôsobí v online biznise a pomáha začínajúcim, malým a stredným podnikateľom napĺňať ich inovačný potenciál a presadiť sa v digitálnom svete. Objavuje, analyzuje a implementuje strategický, biznisový, komunikačný a marketingový potenciál firiem do efektívneho fungujúceho celku.
Po hodnotnej prednáške bude súčasťou podujatia tradičný networking a raňajky.
Cena biznis raňajok je 20 eur.
Akcia pre všetkých, čo sa prihlásia do 7. septembra – cena biznis raňajok 15€.
Ďalšie informácie https://www.biznisranajky.sk/produkt/brp-15-ako-budovat-osobnu-znacku/

Tatry IT Meetup – Low-Code High altitude
2023-09-13 18:00 - 20:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Tatry IT Ťa pozýva na pravidelné stretnutie o aktuálnych a zaujímavých (nie len) digitálnych a IT témach. Eventy organizujeme v spolupráci s Coworking Poprad. Tentokrát sme spojili sily s Deutsche Telekom IT Solutions Slovakia a pozývame Ťa na tému Vývoj aplikácii pomocou low-code platforiem.
V dnešnom rýchlo sa meniacom digitálnom prostredí hľadajú spoločnosti neustále spôsoby, ako zvýšiť efektivitu, znížiť náklady a zostať konkurencieschopné. Riešením sú platformy pre vývoj aplikácií s nízkym kódom. Viac o ich využití, výhodách, nevýhodách a bežných príkladoch použitia sa dozviete na stretnutí 13. septembra o 18.00 v Coworking Poprad.

Diskusia o domove
2023-09-13 18:00 - 19:00 | Espresso Bar, Sobotské námestie 14, Poprad - Spišská Sobota, Slovensko, 05801
Spolu s organizátorom podujatia OZ Zrejme pozývame všetkých na diskusiu na tému „Líšime sa v názoroch, hodnotách aj potrebách, ale všetci sme tu doma.“. Rezervovať svoje miesto si môžete u obsluhy, alebo cez sociálne siete.
Hostia: Henrieta Mičkovicová, Ľudmila Kolesárová, Roman Samotný, Eva Sládková

Letné kino - Medzi nebom a horami
2023-09-12 20:00 - 21:30 | Lahodnosti, Sobotské Námestie 43, Poprad - Spišská Sobota, 05801, Slovenská republika
V roku 2020 sa svet v dôsledku pandémie náhle zastavil. V tom čase sa dostáva do popredia záujmu práca zdravotníkov, ktorí boli po desaťročia prehliadaní. Lekári sa museli rozhodnúť, koho zachránia ako prvého a kto bude musieť počkať. Ľudia majú problém pochopiť hrozbu, pokiaľ ju nepocítia na vlastnej koži; čím ďalej od veľkých miest žijú, tým konvenčnejšie sa stavajú ku karanténe. Svadbami a hromadnými oslavami sa zvyšuje počet pacientov, ktorí ochoreli na koronavírus. Nemocnice sú preplnené a preťažení lekári nezvládajú nápor práce. Film poukazuje na hrdinstvo a oddanú službu zakarpatských lekárov, ktorí aj napriek nízkym platom a riziku ohrozenia vlastných životov zachraňujú chorých. Situáciu komplikujú osobitosti Zakarpatskej oblasti, kde veľkú časť obyvateľstva tvoria etnickí Maďari, ktorí nedostatočne ovládajú ukrajinský jazyk a snažia sa dorozumieť s ukrajinskými lekármi. (Jeden svet)

Zábavno-vedomostný kvíz
2023-09-09 17:00 - 19:00 | Espresso Bar, Sobotské námestie 14, Poprad - Spišská Sobota, Slovensko, 05801
Po lete sme v Espresso Bare pre Vás pripravili váš obľúbený vedomostný kvíz.
Ako stále budeme mať niekoľko kôl, v ktorých budete súťažiť o zaujímavé výhry od nás.
Nahlásiť tímy (2-5 ľudí) si môžete u obsluhy alebo cez sociálne siete.

Základy AI a ChatGPT prakticky
2023-09-08 10:00 - 12:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
8. september, 2023 (piatok) o 10:00 hod.
Získaj náskok vďaka umelej inteligencii. Praktické 2.5 hod. školenie pre každého, kto sa chce v téme nielen zorientovať, ale využiť AI už dnes na vyššej úrovni aj vo svojej práci alebo doma, či pri štúdiu.
Pre koho to je:
Vnímaš v príchode AI príležitosť, prípadne aj strach a chceš sa uistiť, že sa v téme rozvíjaš správnym smerom.
Pracujúci, ktorí majú základy práce na počítači alebo mobilnom smart telefóne. Pôjde sa rovno na vec, bude to praktické.
Vzdelávanie ťa baví a vidíš, že ti AI asistententi môžu pomôcť rásť a byť kreatívnejším v ľubovoľnej činnosti.
Chceš počuť príklady šité na tvoju potrebu, nie teoretické poučky.
Prečo sa prihlásiť:
Nauč sa ako ti AI, ChatGPT a Google Bard dokážu pomôcť v bežných aj zložitých životných situáciách, ako ich prakticky využiť v práci a na čo si dať pozor pri ich používaní.
Nauč sa ako využiť AI vo vzdelávaní, nájdi návod na takmer všetko na čo len potrebuješ, vytvor si tréningový plán na ľubovoľnú tému.
Urob si prehľad, čo AI dnes dokáže a nastav si AI na svoje potreby a rozvoj do budúcna. Spoznaj trendy už dnes.
Školiteľom bude Marek Blizco – konzultant a mentor pre strategický rozvoj firiem a lídrov. Nadšenec vzdelávania, AI a technoloógii. Pracoval 17 rokov v zahraničí a takmer 8 rokov pre firmu Google, kde prvky AI využíval ešte predtým ako to bolo „cool“. Venuje sa takisto rozvoju regiónov Slovenska cez rôzne aktivity, aj cez SCALEUP ACADEMY.
